Nemlig udenfor kysten ved Sæby og ud for kysten i den sydlige del af Jammerbugt Kommune. Det oplyser DR Nordjylland. Det står klart efter at forligspartierne i Folketinget bag forårets energiaftale i dag har holdt møde. Politikerne blev her enige om at fjerne nogen af de 16 steder, der oprindeligt var udset til møllerne. Man halverede simpelthen antallet af områder, der er i spil. Det betyder, at der i al fald ikke kommer havmøller op at stå ud for kysten på den turist- og sommerhusbefolkede strækning mellem Løkken og Blokhus.

Referat:
Der er stadig udsigt til at der kan dukke nogle kæmpestore havmøller op udenfor den nordjyske kyst.